Henrieta Adela Mária Savojská

Henrieta Adela Mária Savojská (nem. Henriette Adelaide Maria) (* 6. november 1636, Turín – † 13. jún 1676, Mníchov) bola savojská princezná a manželka bavorského kurfirstka Ferdinanda Maria Bavorského. Spoločne s manželom mala veľký politický vplyv, pričom práve vďaka tomu, pomocou zlepšila životné podmienky v Bavorsku.

 Savojská princezná 
Na svet prišla v Castello del Valentino v Turíne ako staršia z dvojičiek. Dňa 26. augusta roku 1637, skonala jej sestra Katarína Beatrix Savojská. Po kratšom čase, presnejšie dňa 7. októbra roku 1637 stratila otca, Viktora Amadea I., ktorý bol vojvodom savojským. Jej matkou bola Kristína Bourbonská, známa ako dcéra francúzskeho kráľa Henricha IV. Po smrti otca sa jej matka Kristína stala v čase jej najstaršieho syna Františka Hyacinta Savojského (1632 až 1638) regentkou Savojska. Keď však František umrel, jej regentstvo pokračovalo, tentoraz za syna Karola Emanuela. Henrietini strýkovia a to princ Móric Savojský a Tomáš František Savojský intrigovali proti jej matke ale aj jej francúzskemu sprievodu.

Po skone Františka Hyacinta princovia však začali Móric a Tomáš občiansku vojnu a to so španielskou podporou. Dve strany, ktoré stáli vo vojne proti sebe, boli známe ako „principisti“, pričom tí podporovali princa, a „madamisti“, ktorí podporovali moc regentky Kristíny. S podporou jej brata Ľudovíta XIII. bola Kristína schopná nepriateľov poraziť vojensky a následne si udržať vlastnú vládu.

 Manželstvo 
Dňa 8. decembra roku 1650 sa vydala za budúceho bavorského kurfirsta menom Ferdinanda Maria. O rok neskôr sa stal Ferdinand kurfirstom, keď skonal jeho otec Maximilián.

Henrieta Mária bola známa ako tá, ktorá prejavovala značne silný vplyv na bavorské záležitosti v oblasti zahraničnej politiky. Všetko robila v prospech Francúzskeho kráľovstva a tamojšieho vládnuceho rodu, ktorého bola jej matka členom. To viedlo dôsledne k spojenectvu Francúzskeho kráľovstva a Bavorska proti Habsburskej monarchii. Jedným z výsledkov aliancie bol sobáš Henrietinej najstaršej dcéry Márie Anny s jej vlastným bratrancom Ľudovítom roku 1680.
náhľad| Henricha Adela Savojská
Mala kľúčovú úlohu pri budovaní Zámku Nymphenburgu ale aj kostola Theatine v Mníchove, do ktorého priviedla talianskych umelcov a operu. Skonala v Mníchove. Miestom jej posledného odpočinku sa stal Kostol v Theatine, ktorý s manželom nechali vybudovať ako poďakovanie za narodenie syna, princa Maximiliána Emanuela, ktorý sa narodil roku 1662.

 Potomkovia 
 1. Mária Anna Bavorská (* 28. 11. 1660, Mníchov – † 20. 4. 1690, Versailles)
 ⚭ 1680 Ľudovít Francúzsky (1. 11. 1661 Fontainebleau – 14. 4. 1711, Meudon), le Grand Dauphin
 2. Maximilián II. Emanuel (* 11. 7. 1662, Mníchov – † 26. 2. 1726, tamtiež), vojvodca, kurfirst a vojvoda bavorský, miestodržiteľ Španielskeho Holandska (16921706)
 I. ⚭ 1685 Mária Antonia Habsburská (* 18. 1. 1669, Viedeň – † 24. 12. 1692, tamtiež)
 II. ⚭ 1695 Tereza Kunhuta Sobieská (* 4. 3. 1676, Varšava – † 10. 3. 1730, Benátky)
 3. Lujza Margaréta Antónia Bavorská (* 18. 9. 1663, Mníchov – † 10. 11. 1665 tamtiež)
 4. Ľudovít Amadeus Viktor Bavorský (* 6. 4. 1665, Mníchov – † 11. 12. 1665, tamtiež)
 5. mŕtvo narodený syn (*/† 4. 8. 1666)
 6. Kajetán Maria František Bavorský (* 2. 5. 1670, Mníchov – † 7. 12. 1670, tamtiež)
 7. Jozef Klement Bavorský (* 5. 12. 1671, Mníchov – † 12. 11. 1723, Bonn), kurfirst a arcibiskup kolínsky
 8. Violanta Beatrix Bavorská (* 23. 1. 1673, Mníchov – † 30. 5. 1731, Florencia)
 ⚭ 1689 Ferdinand Medicejský (* 9. 8. 1663, Florencia – † 31. 10. 1713, tamtiež), korunný princ toskánsky, veľký mecenáš umenia, najmä hudby

 Vývod z predkov 

 Tituly a oslovenie 
 6. november 1636 až 8. december 1650: Jej Výsosť princezná Henrieta Adela Savojská
 8. december 1650 až 27. september 1651: Jej Jasnosť kurfirstská princezná bavorská
 27. september 1651 až 13. jún 1676: Jej Jasnosť kurfistka bavorská

 Iné projekty 

 Zdroj 

Kategória:Úmrtia 13. júna
Kategória:Úmrtia v 1676
Kategória:Narodenia 6. novembra
Kategória:Narodenia v 1636
Kategória:Savojskí